KHIDMAT Malaysia

Khidmat Pengurusan Kecemasan & Bencana Malaysia atau KHIDMAT Malaysia merupakan badan pengurusan penyelamat, bantuan dan pemulihan bencana dan kecemasan yang ditubuhkan oleh Parti Islam Se-Malaysia. KHIDMAT Malaysia kini diketuai oleh Ketua Pengarah, Datuk Iskandar Abdul Samad dan dibantu oleh dua orang Timbalan Ketua Pengarah, Ir Muhtar Suhaili dan Tuan Haji Hussin Ismail.

Sejarah
KHIDMAT ditubuhkan pada 17 Disember 2013 dengan nama Malaysia Emergency & Disaster Management (MEDM). Pengarah pertama MEDM ialah Salahuddin Ayub. MEDM kemudiannya ditukar nama kepada Khidmat Pengurusan Kecemasan & Bencana Malaysia dengan singkatan, KHIDMAT MALAYSIA pada tahun 2015 dan diketuai oleh Naib Presiden PAS, Datuk Iskandar Abdul Samad.

Motto, Visi & Misi KHIDMAT Malaysia
Motto KHIDMAT ialah "BERKHIDMAT UNTUK KEMANUSIAAN, BERAMAL KERANA ALLAH"

Visi KHIDMAT adalah untuk menjadi organisasi pengurusan penyelamat (rescue), bantuan (relief) dan pemulihan (rehabilition) bencana dan kecemasan yang terkehadapan di peringkat nasional dan antarabangsa.

Misi KHIDMAT pula ialah:
- Menjadi organisasi pilihan yang dipercayai dan diyakini di dalam pengurusan bencana dan kecemasan
- Mewujudkan pasukan profesional dalam mengendalikan bencana dan mengurus kecemasan yang sentiasa prihatin, bersiap siaga, terkehadapan dan efektif.
- Mewujudkan gerak kerja yang cekap, mahir dan berkesan dalam pengurusan sumber manusia, aset, maklumat dan kewangan.
- Membawa kesejahteraan kepada umat sejagat.

Organisasi
Di bawah KHIDMAT terdapat beberapa unit operasi iaitu Unit Rescue, Relief, Rehabilitation (3R), Unit Pengurusan Sumber Manusia & Latihan, Unit Telekomunikasi, Unit Logistik & Aset, Unit Kesihatan & Kaunseling, Unit Dana & Kewangan, Unit Research & Development, dan Unit Operasi & Bilik Gerakan.

Rujukan

Pautan Luar 
 PKP Khidmat Malaysia Santuni Lebih 100 Ribu Keluarga
 Khidmat Malaysia Terus Berbakti di Johor
 Khidmat Malaysia Patuhi Arahan Ditetapkan MKN
 Khidmat Malaysia Buka Bilik Gerakan Info Bencana Banjir
 Khidmat Malaysia Tutup Operasi Bencana Banjir
 Presiden PAS Lancar Kempen Sekampit Beras
 Banjir : Khidmat Malaysia Buka Bilik Gerakan Banjir
 Ribut : Khidmat Malaysia Kerah Petugas Turun Padang
 Khidmat Malaysia Sedia Hadapi Kemungkinan Banjir
 Pencemaran Udara : Khidmat Malaysia Buka Bilik Operasi
 200 Petugas Khidmat Malaysia Berbakti Di Tumpat
 Iskandar Lawat Tapak Kebakaran
 Khidmat Malaysia Diperkasa Tangani Bencana
 Arahan Mobilisasi Khidmat Malaysia
 Khidmat Malaysia diperkasa tangani bencana 
 Facebook KHIDMAT Malaysia

Entiti
Pertubuhan sukarela di Malaysia